Aarhuus Stifts-Tidende, 1846-03-26
Aalborg, den 21de Marts. Den her igaar feirede Hundredeaars-Oldingefest for Sæcularen, Pibefabrikant Christian Bruun i Neusling, var i alle Henseender sin skjønne Betydning værdig. Allerede tidligere paa Dagen modtog den hundredaarige Gubbe sin nærmeste Egns Lykønskninger og Bevidnelser af den almindelige Høiagtelse og Deeltagelse, hans lange, agtværdige Bane og hans endnu paa Høialderens Tinde ufortrødne Virksomhed har beredt ham, og som eet af Beviserne herpaa havde samtlige Beboere overrakt ham en Lykønskningsadresse og med denne tillige fritaget ham i hans øvrige Levetid for alle Afgifter og Præstationer, af hvilketsomhelst Navn, til Communen, hvilke dens øvrige Medlemmer tilfælles ønskede at bære. Senere paa Formiddagen satte et talrigt Tog af Deeltagere af alle Stænder, paa 28 Vogne, med Musik i Spidsen, sig herfra Byen i Bevægelse ud til Jubeloldingens Bopæl, c. 1 1/2 Miil herfra Byen, hvor Gjæsterne i Stedets Nærhed modtoges af en Escorte ridende Bønder, der anførte Toget til Festens Plads. Ankomne der omringedes Oldingen af alle vor Byes og Omegns Gjæster, og hilsedes med en af Hr. Pastor Boesen i Dagens saa sjeldne festlige Anledning forfattet smuk Sang, hvorefter Festcommitteens Formand, Hr. Berny. Roe, henvendte sig i en Tale til den alder kronede Olding og i samtlige Festdeeltageres Navn overrakte ham en smuk antik Sølvdaase (egentlig til dette Øiemed først anskaffet af 20 Medlemmer af Haandværkstanden her i Byen, som Erkjendtlighedsgave foren til den høieste Oldingealder uafbrudt fortsat industriel Virksomhed, med en Jnskription og to korslagte Kridtpiber og et i Daasen indbefattet ikke ubetydeligt Jndlæg, for i flere Henseender at berede denne Dag en velgjørende Erindring i Oldingens Hjem. Efter at et tredobbelt Hurra fra den under den frie Himmel forsamlede glade Mængde havde lydt for Jubeloldingen, ledsagedes han derpaa af hele Toget igjennem en af Beboerne reist Æresport til den nærliggende Søndertranders Kirke, hvor Gudstjeneste var anordnet og hvor den Høilbedagede selv havde ønsket paa sin Alders Jubelfestdag for Alteret at bringe Alherren sin Tak. J den af Deeltagende og Tilhørere tætopfyldte Kirke holdt derpaa, efter stedfunden Communion, Præsten Hr. Bruun Talen over Dagens skjønne Æmne, og udbredte sig med greben Følelse over den Alders Jubelfest, der er kronet ei blot med Oldingehaarets Sølver krands, men ogsaa bærer et hundredaarigt Livs Retfærds Krone. Fra Kirken modtoges derpaa Jubeloldingen og hans 7aarige, men ikke mindre livsfriske Hustru atter i Festcomiteens Midte, og ledsagedes saaledes af alle Togets og Festens Deeltagere, med den ridende Escorte og Musik i Spidsen, her til Byen, som Gjæst ved et hos Hr. Gjæstgiver Petersen arrangeret Festmaaltid. Ved dette udtalte Skaalerne sig saavel for den ærværdige Jubelolding, hans troe Hustru, med hvilken (hans 2den Kone) han forhaabentlig om 3 Aar feirer sin Guldbryllupsfest, samt i de øvrige Ønsker, en saa skjøn og sjelden Festdag maatte fremkalde, og som her i en talrig Kreds paa saa smuk og hjertelig Maade fandt deres Forening. Efter endt Festmaaltid, ledsagedes Jubelparret ved en Deputation til Hjemmet, hvor vi ville ønske, at det Livslys, der for 100 Aar siden tændtes og ved Forsynets Raade saa mildt vedligeholdtes, endnu længe maa frede om den stille Arne. (Aalb. Av.) Hjørring, den 16de Marts. For at have reddet Besætningen af den i f. A. indstrandede preussiske Brig Henning ere Baadfører Niels Høien, Forbier gerne Bertel Andersen og N. Sørensen, Alle af Skagen, tildeelte af Hs. M. Kongen af Preussen Medailler i Sølv med tilhørende Baand. Førstnævnte har alt tidligere erholdt en dansk Redningsmedaille; Bertel Andersen, der nylig er bleven Dannebrogsmand, er ligeledes forhen bleven hædret med en russisk Medaille og en fransk Æresmedaille i Guld; og R. Sørensen, har en russisk og preussisk Redningsmedaille. (H. Av.) Fra Vensyssel: "Man regner, at mellem 300 og 400 Landmænd fra saavel de sydligere danske Egne, som fra Hertugdømmerne, i de sidste 8 a 10 Aar, have kjøbt Landeiendomme i denne Provindsdeel, hvor man ogsaa i hver Egn seer Landbruget at tage en nye og bedre Retning. Endmere vil dette udfylde sig, saafremt Creditforeningen kommer istand, hvilket er at vente; thi foruden at den vil forsyne mangen en Mand med den Driftscapital, som han behøver, er det ogsaa rimeligt, at den maa bevirke en Stigen i Prisen af de Eiendomme, der ikke mangle de naturlige Elementer, ved hvilke de kunne bringes ud over deres nuhavende underordnede Standpunkt. Hyppigere Kjøb og Salg vil ogsaa, især i den første Tid, foregaae; og Held den Kjøber, som da veed at træffe sit Valg!